సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
అమలపాల్ కోటి రూపాయల కారు.. వివాదం!
ఏకంగా కోటీ పది లక్షల రూపాయల పై మొత్తం వెచ్చించి బెన్స్ కారు కొనుక్కొంది మలయాళ నటి అమలపాల్. ఇంత ఖరీదైన కారును కొనుక్కొని విలాసంగా బతుకుతున్న ఈ హీరోయిన్..
TNN | Updated:
Nov 1, 2017, 08:13AM IST
ఏకంగా కోటీ పది లక్షల రూపాయల పై మొత్తం వెచ్చించి బెన్స్ కారు కొనుక్కొంది మలయాళ నటి అమలపాల్ . ఇంత ఖరీదైన కారును కొనుక్కొని విలాసంగా బతుకుతున్న ఈ హీరోయిన్.. దీని రిజిస్ట్రేషన్ విషయంలో మాత్రం కక్కుర్తి పడినట్టుగా తెలుస్తోంది. ఖరీదైన కారును తన సొంత రాష్ట్రం కేరళలోనో, తను ఉండే చెన్నైలోనే కొంటే ఎక్కువ పన్ను చెల్లించాల్సి వస్తుందని.. పుదుచ్చేరికి వెళ్లి కొనుగోలు చేసిందట. అక్కడ నకిలీ అడ్రస్ ను జనరేట్ చేసి.. ఈ కారును కొనుక్కొందట అమల. ఈ కారును పుదుచ్చేరిలో కొని, రిజిస్ట్రేషన్ చేయించడం ద్వారా ఏకంగా ఇరవై లక్షల రూపాయల పన్ను భారాన్ని తగ్గించుకుందట.
ఒకవేళ అమల పుదుచ్చేరిలో వాస్తవ అడ్రస్ ను కలిగి ఉండుంటే.. సాంకేతికంగా ఆమె చేసింది రైటే. అయితే తప్పుడు అడ్రస్ తో కేవలం పన్ను తగ్గించుకోవడానికే అమల ఈ పని చేసిందనే ఆరోపణలు వస్తున్నాయి. ఈ వ్యవహారం పుదుచ్చేరి ప్రభుత్వం వరకూ వెళ్లింది. అసలే అన్ని విషయాల్లోనూ జోక్యం చేసుకునే పుదుచ్చేరి లెఫ్టినెంట్ గవర్నర్ కిరణ్ బేడీ ఈ వ్యవహారంపై కూడా కన్నేసిందట. అమలపాల్ కారు వ్యవహారంపై విచారణ చేపట్టాలని అధికారులను కిరణ్ బేడీ ఆదేశించినట్టుగా తెలుస్తోంది.